<classify> Tangu kocha huyo achukue mikoba ya Dylan Kerr amekuwa akipata matokeo mazuri kwa kila mchezo. Simba ilishinda mabao 2-1 dhidi ya Stand United mwishoni mwa wiki iliyopita na kukaa kileleni mwa msimamo ikiwa na pointi 45.Akizungumza na gazeti hili jana, Mayanja alisema pamoja na wachezaji kufuata maelekezo anayowapa, kitu kingine ambacho kinamfurahisha ni nidhamu ya wachezaji.Wachezaji wamekuwa wakicheza kwa nidhamu na kujituma vile ninavyotaka, hili limesaidia timu kufanya vizuri, alisema.Mayanja alisema anachosubiri ni kuwamaliza Yanga katika mchezo ujao wa ligi utakaochezwa kwenye Uwanja wa Taifa mwishoni mwa wiki hii.Hivi karibuni Mayanja aliifananisha Yanga kuwa ni sawa na timu nyingine wanazokutana nazo, akiamini ni lazima kupata ushindi katika mchezo wao.Simba ina pointi 45 ikiwa imecheza michezo 19 huku Yanga ikiwa na pointi 43 ikiwa imecheza michezo 18.Timu hiyo hivi karibuni ilitangaza huenda ikaweka kambi Zanzibar kwa ajili ya maandalizi kuelekea mchuano huo, ambao huteka hisia za watu wengi kutokana na zote mbili kuongoza kwa mashabiki wengi nchini.  <topic>: MICHEZO 